**ΣΥΜΦΩΝΙΑ ΕΜΠΙΣΤΕΥΤΙΚΟΤΗΤΑΣ ΚΑΙ ΠΡΟΣΤΑΣΙΑΣ ΠΡΟΣΩΠΙΚΩΝ ΔΕΔΟΜΕΝΩΝ**

**ΠΡΟΙΜΙΟ**

Ο συμβαλλόμενος ΠΕΛΑΤΗΣ έχει συνάψει το από……………… ιδιωτικό συμφωνητικό παροχής ανεξάρτητων υπηρεσιών  (καλούμενο εφεξής «η κύρια σύμβαση») με εταιρεία με την επωνυμία …………………….., στο εξής «ΕΤΑΙΡΕΙΑ» η οποία εδρεύει ………………..., με Α.Φ.Μ. ……………….. και ΔΟΥ ……………………..(προσαρμόζεται αναλόγως εφόσον δεν πρόκειται για εταιρεία), της οποίας το παρόν νοείται ως αναπόσπαστο μέρος.

**ΣΚΟΠΟΙ & ΝΟΜΙΜΕΣ ΒΑΣΕΙΣ ΕΠΕΞΕΡΓΑΣΙΑΣ**

Η συλλογή, τήρηση και εν γένει επεξεργασία των δεδομένων αυτών  πραγματοποιείται για τους ακόλουθους σκοπούς:

* Για την ορθή παροχή λογιστικών, φοροτεχνικών υπηρεσιών, υπηρεσιών σχετικά με εργατικά θέματα και τη μισθοδοσία, διενέργεια λοιπών διεκπεραιωτικών υπηρεσιών καθώς και υπηρεσιών σχετικά με την οργάνωση επιχειρήσεων και παροχή συμβουλών επί των ανωτέρω θεμάτων.
* Για την ορθή παροχή υπηρεσιών και συμβουλών επί εργατικών και συνταξιοδοτικών θεμάτων, για την ορθή συμπλήρωση και υποβολή αλλά και διόρθωση των φορολογικών δηλώσεων και παροχή λοιπών φορολογικών υπηρεσιών.
* Για λόγους επικοινωνίας για οποιοδήποτε θέμα απαιτεί τη συγκατάθεσή σας και για την ενημέρωσή σας σχετικά με την πορεία της υποθέσεώς σας.
* Για λόγους τιμολόγησης και εκπλήρωσης των οικονομικών σας υποχρεώσεων έναντι της Εταιρίας.
* Για τη συμμόρφωση της Εταιρίας με τις νόμιμες υποχρεώσεις της (όπως είναι για παράδειγμα η καταχώρηση και αποστολή των απαιτούμενων ανωνυμοποιημένων δεδομένων στην Εθνική Στατιστική Αρχή), καθώς και με δικαστικές αποφάσεις ή εντολές των δικαστικών ή άλλων Αρχών.
* Για σκοπούς αρχειοθέτησης σύμφωνα με τις απαιτήσεις της κείμενης νομοθεσία.
* Για κάθε συναφή με τους παραπάνω σκοπούς.
* ΠΡΟΣΘΗΚΗ ΣΚΟΠΩΝ ΕΠΕΞΕΡΓΑΣΙΑΣ ΚΑΤΑ ΠΕΡΙΠΤΩΣΗ …………………………………………..

Τα προσωπικά δεδομένα που αφορούν τον πελάτη θα τηρούνται για δέκα (10) έτη σύμφωνα με τις απαιτήσεις της νομοθεσίας. Η Εταιρία διατηρεί το δικαίωμα να τηρεί το αρχείο των πελατών της και μετά το πέρας της δεακετίας για σκοπούς αρχειοθέτησης, λαμβάνοντας όλα τα απαραίτητα μέτρα προστασίας των προσωπικών δεδομένων τα οποία που συμπεριλαμβάνονται σε αυτά, περιλαμβανομένων και μέτρων ελαχιστοποίησης των δεδομένων.

Η Εταιρία λαμβάνει όλα τα απαραίτητα τεχνικά και οργανωτικά μέτρα που απαιτούνται για την προστασία της ασφάλειας και της εμπιστευτικότητας των προσωπικών δεδομένων και δεν διαβιβάζει, ούτε θα κοινοποιήσει αυτά σε τρίτους, παρά μόνο εφόσον αυτό απαιτείται για την εκπλήρωση των ανωτέρω σκοπών.

**ΚΑΤΗΓΟΡΙΕΣ ΣΥΛΛΕΓΟΜΕΝΩΝ ΠΡΟΣΩΠΙΚΩΝ ΔΕΔΟΜΕΝΩΝ**

Ως προσωπικό δεδομένο νοείται κάθε πληροφορία που αφορά φυσικά πρόσωπα, η ταυτότητα των οποίων προσδιορίζεται ή μπορεί να προσδιορισθεί άμεσα ή έμμεσα, όπως για παράδειγμα το όνομα, ο αριθμός ταυτότητας, η διεύθυνση κατοικίας, η διεύθυνση ηλεκτρονικού ταχυδρομείου, τα επιγραμμικά αναγνωριστικά ταυτότητας (πχ.cookies, ipaddress), ή χαρακτηριστικά που προσδιορίζουν τη φυσιολογική, γενετική, ψυχολογική, οικονομική, πολιτιστική ή κοινωνική ταυτότητα του εν λόγω φυσικού προσώπου,  περιλαμβανομένης και της εικόνας ενός φυσικού προσώπου (φωτογραφικό υλικό, βίντεο).

Ως ευαίσθητα προσωπικά δεδομένα νοούνται τα προσωπικά δεδομένα που αφορούν φυλετική ή εθνοτική καταγωγή, πολιτικά φρονήματα, θρησκευτικές ή φιλοσοφικές πεποιθήσεις, συμμετοχή σε συνδικαλιστική οργάνωση, γενετικά δεδομένα, βιομετρικά δεδομένα με σκοπό την αδιαμφισβήτητη ταυτοποίηση προσώπου, δεδομένα που αφορούν την υγεία, τη σεξουαλική ζωή, το γενετήσιο προσανατολισμό, καθώς και ποινικές καταδίκες και αδικήματα.

Ως δεδομένα που αφορούν την υγεία νοούνται οι πληροφορίες  «που σχετίζονται με τη σωματική ή ψυχική υγεία ενός φυσικού προσώπου, περιλαμβανομένης της παροχής υπηρεσιών υγειονομικής φροντίδας, τα οποία αποκαλύπτουν πληροφορίες σχετικά με την κατάσταση της υγείας του» [άρθρο 4 (15) Γενικού Κανονισμού Προστασίας Δεδομένων].

Με τον όρο επεξεργασία προσωπικών δεδομένων νοείται κάθε πράξη ή σειρά πράξεων που πραγματοποιείται με ή χωρίς τη χρήση αυτοματοποιημένων μέσων σε προσωπικά δεδομένα ή σε σύνολα προσωπικών δεδομένων, όπως η  συλλογή, η καταχώριση, η οργάνωση, η διάρθρωση, η αποθήκευση, η προσαρμογή ή μεταβολή, η ανάκτηση, η αναζήτηση πληροφοριών, η χρήση, η  κοινολόγηση με διαβίβαση, η διάδοση, κάθε άλλης μορφής διάθεση, ο συσχετισμός ή συνδυασμός, ο περιορισμός, η διαγραφή ή η καταστροφή προσωπικών δεδομένων, είτε αυτά ευρίσκονται σε ηλεκτρονική μορφή (ηλεκτρονικό αρχείο) είτε σε έντυπη μορφή (φυσικό αρχείο).

Για την εκπλήρωση των ανωτέρω σκοπών, η Εταιρία θα προβεί κατά περίπτωση στην συλλογή και επεξεργασία των εξής προσωπικών δεδομένων  που αφορούν τον πελάτη:

• Ονοματεπώνυμο, όνομα πατρός, μητρός πελάτη.

• Ηλικία.

• Στοιχεία Ταυτότητας.

• Στοιχεία επικοινωνίας (τηλέφωνο σταθερό και κινητό, ταχυδρομική διεύθυνση, ηλεκτρονική διεύθυνση)

•            Αριθμό Φορολογικού Μητρώου του πελάτη.

• Α.Μ.Κ.Α. Πελάτη.

• Στοιχεία οφειλών προς το Δημόσιο αλλά και σε άλλα πρόσωπα.

• Νομιμοποιητικά έγγραφα κατά περίπτωση.

•      Στοιχεία του δικαστικού συμπαραστάτη σε περίπτωση που υφίσταται δικαστική συμπαράσταση του πελάτη ή φυσική /νομική αδυναμία του να χειριστεί τις υποθέσεις του.

• Οικονομικά δεδομένα που είναι απαραίτητα για την παροχή των υπηρεσιών της Εταιρίας (Φορολογικές Δηλώσεις (Ε1), Εκκαθαριστικά Φορολογίας Εισοδήματος, Δηλώσεις στοιχείων Ακινήτων (Ε9) κλπ).

• Κωδικοί Εισαγωγής σε ηλεκτρονικές πλατφόρμες για την άντληση πληροφοριών αλλά και για την υποβολή δηλώσεων και διενέργεια λοιπών εργασιών (π.χ. taxisnet κλπ)

• Πληροφορίες αναφορικά με τον τρόπο εξόφλησης της Εταιρίας.

• ΠΡΟΣΘΗΚΗ ΑΛΛΩΝ ΔΕΔΟΜΕΝΩΝ ……………………………………………

**ΤΑ ΔΙΚΑΙΩΜΑΤΑ ΣΑΣ**

Σύμφωνα με τις διατάξεις 13 επ. του Γενικού Κανονισμού περί Προστασίας Δεδομένων 679/2016/ΕΕ, αλλά και την εθνική νομοθεσία (Ν. 4624/2019 κλπ) έχετε τα ακόλουθα δικαιώματα ως προς τα προσωπικά δεδομένα που τηρεί η Εταιρία:  δικαίωμα ενημέρωσης, δικαίωμα πρόσβασης, δικαίωμα διόρθωσης, δικαίωμα διαγραφής, δικαίωμα περιορισμού της επεξεργασίας, δικαίωμα στη φορητότητα των δεδομένων, δικαίωμα εναντίωσης και δικαίωμα υποβολής καταγγελίας στην Αρχή Προστασίας Δεδομένων Προσωπικού Χαρακτήρα.

Εάν επιθυμείτε να ασκήσετε τα δικαιώματά σας ή εάν έχετε εν γένει οποιαδήποτε απορία αναφορικά με την προστασία των προσωπικών δεδομένων από την Εταιρία, μπορείτε να απευθύνετε το αντίστοιχο αίτημά σας επικοινωνώντας εγγράφως στην ταχυδρομική διεύθυνση …………………., ή με email στη διεύθυνση ηλεκτρονικού ταχυδρομείου**………………..**

**ΑΣΦΑΛΕΙΑ ΚΑΙ ΕΠΙΣΤΕΥΤΙΚΟΤΗΤΑ**

Η ΕΤΑΙΡΕΙΑ δεσμεύεται να  διαφυλάττει και να προστατεύει την ασφάλεια, την εμπιστευτικότητα και τον απόρρητο χαρακτήρα των προσωπικών δεδομένων, τα οποία περιέρχονται εις γνώση της στο πλαίσιο της εκάστοτε δοθείσας, καθ’ όλη τη διάρκεια ισχύος αλλά και μετά τη λήξη αυτής για οποιονδήποτε λόγο, με επιφύλαξη τυχόν διατάξεων κώδικα επαγγελματικής δεοντολογίας και άλλων διατάξεων που αφορούν το επαγγελματικό απόρρητο.

Οι υποχρεώσεις ως προς τη σύννομη επεξεργασία και την διασφάλιση της εμπιστευτικότητας των προσωπικών δεδομένων αφορά κάθε είδος και κατηγορία προσωπικών δεδομένων.

Συγκεκριμένα η ΕΤΑΙΡΕΙΑ δεσμεύεται:

1.1. Να τηρεί τον εμπιστευτικό χαρακτήρα των προσωπικών δεδομένων τα οποία περιέρχονται εις γνώση της και τα οποία επεξεργάζεται στο πλαίσιο της άσκησης των καθηκόντων της ή επ΄ευκαιρία αυτής και να μην προβαίνει σε κοινοποίηση, διαβίβαση ή καθ’ οιονδήποτε άλλον τρόπο αποκάλυψη αυτών σε τρίτους, παρά μόνον εφόσον αυτό καθίσταται απολύτως απαραίτητο στα και για λόγους διεκπεραίωσης των καθηκόντων που του έχουν ανατεθεί ή απαιτείται από διάταξη νόμου. Ως «τρίτος» νοείται κάθε φυσικό ή νομικό πρόσωπο, περιλαμβανομένων –ενδεικτικά και όχι περιοριστικά- των υπολοίπων μελών του προσωπικού, των πελατών της ΕΤΑΙΡΙΑΣ, των εξωτερικών συνεργατών και προμηθευτών της ΕΤΑΙΡΙΑΣ.

1.2. Να χρησιμοποιεί και διαχειρίζεται τα προσωπικά δεδομένα αποκλειστικά για τους σκοπούς για τους οποίους υποβάλλονται σε επεξεργασία από την ΕΤΑΙΡΙΑ τηρώντας τις εντολές αυτής.

1.3. Να διαχειρίζεται τα προσωπικά δεδομένα λαμβάνοντας τα  τεχνικά και οργανωτικά μέτρα ασφαλείας των προσωπικών δεδομένων.

1.4. Να μην προβαίνει σε αθέμιτη ή  μη εξουσιοδοτημένη πρόσβαση, επέμβαση,   συλλογή,  καταχώριση, οργάνωση,  διάρθρωση,  αποθήκευση,  προσαρμογή ή μεταβολή,  ανάκτηση, χρήση, διάδοση και κάθε άλλης μορφής διάθεση,  συσχετισμό, συνδυασμό, περιορισμό, διαγραφή ή η καταστροφή δεδομένων προσωπικού χαρακτήρα που αποτελούν αντικείμενο επεξεργασίας ή και περιλαμβάνονται σε ηλεκτρονικό ή φυσικό αρχείο της ΕΤΑΙΡΙΑΣ.

1.5 Να λαμβάνει εν γένει, στο μέτρο του εφικτού, κάθε πρόνοια για τη διαφύλαξη και την προστασία της εμπιστευτικότητας και του απορρήτου των ευαίσθητων προσωπικών δεδομένων των πελατών τα οποία περιέρχονται εις γνώση της και να αναφέρει εγκαίρως και το αργότερο εντός έξι (6) ωρών στον ΠΕΛΑΤΗ οποιαδήποτε ενέργεια υποπέσει στην αντίληψή της, η οποία συνιστά ή θα μπορούσε να οδηγήσει σε προσβολή της εμπιστευτικότητας και του απορρήτου των ευαίσθητων προσωπικών δεδομένων των πελατών.

1.6. Να συμμορφώνεται και να ακολουθεί τις εντολές, υποδείξεις και οδηγίες που έχει λάβει ειδικά από τον ΠΕΛΑΤΗ.

1.7 Να παρέχει εν γένει κάθε βοήθεια στον ΠΕΛΑΤΗ προκειμένου να προστατεύσει τον απόρρητο χαρακτήρα, την ασφάλεια και την εμπιστευτικότητα των προσωπικών δεδομένων τα οποία άμεσα ή έμμεσα, αποκάλυψε ή άλλως διέθεσε σε μη εξουσιοδοτημένο χρήστη ή κάτοχο  και να συνεργάζεται με τον ΠΕΛΑΤΗ, ώστε αυτός να ανακτήσει την κατοχή των προσωπικών δεδομένων και να εμποδίσει περαιτέρω μη εξουσιοδοτημένη χρήση ή αποκάλυψη ή καθ’ οιονδήποτε άλλο τρόπο παραβίαση της ασφάλειας των προσωπικών δεδομένων που τηρεί η ΕΤΑΙΡΙΑ .

1.12. Σε περίπτωση που η ΕΤΑΙΡΕΙΑ νόμιμα κληθεί να αποκαλύψει προσωπικά δεδομένα, πέραν όσων απαιτούνται στα πλαίσια της άσκησης των καθηκόντων της η ΕΤΑΙΡΕΙΑ θα παράσχει άμεσα στον ΠΕΛΑΤΗ έγγραφη ειδοποίηση πριν την εν λόγω αποκάλυψη, προκειμένου να επιτραπεί  στον ΠΕΛΑΤΗ να ασκήσει όλα τα νόμιμα δικαιώματά της  ενώπιον όλων των αρχών ή/και δικαστηρίων, εκτός εάν η ειδοποίηση αυτή είναι αντίθετη σε/ απαγορεύεται από τον νόμο.

ΤΑ ΣΥΜΒΑΛΛΟΜΕΝΑ ΜΕΡΗ

 ΓΙΑ ΤΗΝ ΕΤΑΙΡΙΑ Ο ΠΕΛΑΤΗΣ